Marina Vyazovskaya

Marina Sergeyevna Vyazovskaya () (2-dekabr 1984-yilda tugʻilgan) — ukrainalik matematik, fizika-matematika fan nomzodi (Ukraina Milliy fanlar akademiyasi Matematika instituti, 2010), Dr. rer. nat. (Bonn universiteti, 2013). Vyazovskaya sakkiz oʻlchovli fazoda teng sferalarning zich joylashuvi masalasi yechimini topgan. Bu ishi uchun Salem mukofoti bilan taqdirlangan. 2022-yilda esa Fields medali bilan taqdirlandi. Vyazovskaya tarixda Fields medali olgan ikkinchi matematik ayol hisoblanadi.

 Hayoti 
Vyazovskaya 1984-yilda Kiyevda tugʻilgan. Kiyevdagi 145-sonli tabiiy fanlar litseyida oʻqigan, matematika olimpiadalarida qatnashgan. Taras Shevchenko nomidagi Kiyev milliy universitetining mexanika-matematika fakultetida tahsil olgan. 2002–2005-yillarda matematika boʻyicha xalqaro talabalar olimpiadasida sovrinli oʻrinlarni egallagan. 2002–2005-yillarda esa birinchi oʻrinlarni qoʻlga kiritgan. Shundan soʻng u Germaniyada oʻqishni davom ettirgan va 2007-yilda Kaiserslautern shahrida magistr darajasini olgan.
link=//upload.wikimedia.org/wikipedia/commons/thumb/2/2d/Maryna_Viazovska_MFO_2012.jpg/235px-Maryna_Viazovska_MFO_2012.jpg|left|thumb|235x235px| Marina Vyazovskaya Oberwolfach matematika institutida, 2012-yil
2010-yil may oyida Ukraina milliy fanlar akademiyasining Matematika institutida „Koʻpnomlar va ratsional funksiyalar uchun tengsizliklar hamda sohadagi kvadratura formulalari“ mavzusida nomzodlik dissertatsiyasini himoya qilgan. 2013-yilda Bonn universitetidan PhD darajasini olgan. Uning „Modulli funksiyalar va maxsus sikllar“ () nomli doktorlik dissertatsiyasi Don Zagier rahbarligida yozilgan boʻlib, analitik sonlar nazariyasi mavzusidadir.

Vyazovskaya Berlin matematika maktabi va Berlin Gumboldt universitetida tadqiqotchi oʻlaroq ishlagan. 2020-yildan Shveysariyaning Lozanna federal politexnika maktabining professori boʻlib ishlab kelmoqda.

 Shaxsiy hayoti 
Vyazovskayaning turmush oʻrtogʻi fizik Danel Evtushinskiydir. Ularning bir oʻgʻli va bir qiziLin, Thomas; Klarreich, Erica In Times of Scarcity, War and Peace, a Ukrainian Finds the Magic in Math Quanta Magazine bor.

 Mukofotlari 
 Salem mukofoti (2016)
 Klay matematika instituti mukofoti (2017)
 SASTRA Ramanujan mukofoti (2017)
 Kombinatorika boʻyicha Yevropa mukofoti (2017)
 Matematika boʻyicha ilmiy yutuq mukofoti (2018)
 Fermat mukofoti (2019)
 Ruth Lyttle Satter matematika mukofoti (2019)
 Yevropa matematika jamiyati mukofoti (2020)
 Fields medali (2022)
 1-darajali „Buyuk xizmatlari uchun“ ordeni (2022-yil 13-iyul, Ukraina) — jahon ilm-fani rivojiga, milliy matematika maktabini ommalashtirishga, Ukraina davlati nufuzini mustahkamlashga qoʻshgan ulkan shaxsiy hissasi uchunUkaz Prezidenta Ukraini ot 13 iyulya 2022 goda № 496/2022 "O nagrajdenii Vyazovskoy M. S. ordenom „Za zaslugi“

 Manbalar 

 Havolalar 
 Marina Vyazovskayaning shaxsiy sahifasi
 Marina Vyazovskayaning fotosuratlari
 Marina Vyazovskayaning ilmiy nashrlari

Turkum:Ayol matematiklar
Turkum:Fields medali sovrindorlari
Turkum:Yashayotgan insonlar
Turkum:1984-yilda tugʻilganlar
Turkum:2-dekabrda tugʻilganlar
Turkum:WikiAyollar